CSNS je čínskou obdobou európskeho CERN-u
The China Spallation Neutron Source je akýsi ekvivalent európskeho CERN-u. Takzvaný neutrónový zdroj za vyše 360 miliónov dolárov financovala Čínska akadémia vied. Začali ho stavať v roku 2011 a do života uviedli v marci 2018. Čína sa tak stala štvrtou krajinou na svete, ktorá má neutrónový zdroj a môže skúmať presné zloženie predmetov na úrovni atómov.
Podľa čínskych vedcov už dnes toto zariadenie umožňuje širokú škálu aplikácií vo výskumných oblastiach, ako je stavba materiálov, biológia, fyzika, chemický priemysel, nová energia atď. Slúži aj ako platforma vedeckého výskumu, trvalo udržateľného rozvoja a strategickým potrebám čínskej národnej bezpečnosti.